**Bilag 1. Status på arbejdet med handleplanen "En sikker og tryg psykiatri i Region Hovedstaden"**

Marts 2025

|  |  |  |  |
| --- | --- | --- | --- |
|  | Anbefaling | Status | Klar til implementering hos centre  |
| 1 | Etablering af hospitalsdækkende sikkerhedsorganisation | Sikkerhedsorganisationen er fuldt etableret per 1. marts. Børne- og ungdomspsykiatrisk Center, Psykiatrisk Center Amager, Psykiatrisk Center Ballerup, Psykiatrisk Center Glostrup, Psykiatrisk Center København, Psykiatrisk Center Nordsjælland og Psykiatrisk Center Sankt Hans har alle en fuldtidsansat sikkerhedskonsulent. Psykiatrisk Center Bornholm, Center for Visitation og Diagnostik og Psykiatrisk Center Stolpegård betjenes af sikkerhedskonsulent placeret i Psykiatriens administration.Sikkerhedsorganisationen arbejder tværgående i Region Hovedstaden Psykiatri for at sikre relevant ressourcefordeling og høj kvalitet i de lokale løsninger. Der arbejdes på at skabe et fælles teoretisk og metodisk grundlag for at skabe ensartethed i anbefalinger og konsulentbistand til centrene. Sikkerhedsorganisationen arbejder på at skabe løbende overblik over sikkerhedsudfordringer samt et metodisk erfaringsgrundlag forud for integration af somatik og psykiatri.   | Ja |
| 2 | Styrket ejerskab, kendskab og adgang til gældende sikkerhedsprocedurer.  | Der er indgået aftale med Dansk Selskab for Patientsikkerhed(PS!) om kompetenceudvikling af sikkerhedsorganisationen med fokus på organisatorisk arbejde med sikkerhed i sundhedsvæsenet. Kompetenceudviklingen består af temabaseret undervisning og sparring ift. aktuelle udfordringer i arbejdet med sikkerhedskultur. Sikkerhedskoordinator og PS! tilrettelægger forløbet sammen. Kompetenceudviklingsforløbet afvikles i 2 kvartal – 4 kvartal.  Region Hovedstaden Psykiatri har haft et samarbejde med Københavns Universitet om anbefaling nr. 2. To grupper studerende fra kandidatuddannelsen i IT og kommunikation har via en projektopgave givet anbefalinger til, hvordan Region Hovedstaden Psykiatri kan styrke ejerskabet for VIP(Vejledninger, instrukser og procedurebeskrivelser). Der er udført feltarbejde og interviews som led i projektet, og konklusionerne er fremlagt ved en posterfremvisning på København Universitet. Region Hovedstaden Psykiatri har modtaget projektopgave og posters. Sikkerhedsorganisationen vil vurdere, hvordan anbefalingerne kan anvendes i forbindelse med de indsatser, der defineres lokalt i centrene unde anbefaling nr. 2.  | Sker løbende |
| 3 | Bygningsmæssig gennemgang | Status på bygningsgennemgang af akutmodtagelserne:Alle Psykiatriske akutmodtagelser blev, i tæt samarbejde mellem Region Hovedstaden Psykiatri og Center for Ejendomme, gennemgået i sensommeren 2024 (med undtagelse af Bornholm, som er i gang med en særskilt ombygning, hvor anbefalingerne bliver implementeret).Forud for gennemgangene blev der udarbejdet 85 kriterier i forhold til sikkerhed, som akutmodtagelserne systematisk blev vurderet ud fra. På baggrund af gennemgangene blev der fremsat en række anbefalinger til indsatsområder i akutmodtagelserne, der vil højne medarbejdernes sikkerhed.Der er både generelle anbefalinger, som går på tværs af alle akutmodtagelser og specifikke anbefalinger for hver enkelt akutmodtagelse. De generelle anbefalinger er: Oprydning, indtjekningsscanner, kamera ude og inde, nøgleskab, belysning ude, løst inventar og låsesystemer/ADK.Region Hovedstadens Psykiatri har igangsat alle de specifikke anbefalinger samt størstedelen af de generelle anbefalinger, med undtagelse af hegn, glas og lofter som skal genvurderes i foråret 2025.For de anbefalinger, der endnu ikke er iværksat ift. hegn, glas og lofter vil udgiftsbehovet løbende blive afdækket mhp. prioritering og afholdelse indenfor Region Hovedstadens Psykiatris budgetramme.Status på bygningsgennemgang af ambulatorierneI december 2024 påbegyndte bygningsgennemgangene af psykiatriens 80 ambulatorier. Gennemgangene pågår stadigvæk og forventes afsluttet inden påsken i 2025. Gennemgangen sker i samarbejde mellem Region Hovedstadens Psykiatri, Center for Ejendomme og eksterne rådgivere. Der bliver udarbejdet en rapport pr. ambulatorie og en opsamlende rapport pr. center, hvoraf anbefalinger, der kan højne medarbejdernes sikkerhed vil fremgå samt en række tværgående anbefalinger for de psykiatriske ambulatorier. Efterfølgende skal der tages stilling til, hvilke af anbefalingerne, der kan iværksættes indenfor Region Hovedstadens Psykiatris budgetramme. I foråret 2025 vil bygningsgennemgange af psykiatriens sengeafsnit opstarte ud fra samme principper.Bygge/designmanualRegion Hovedstadens Psykiatri og Center for Ejendomme er opstartet på udarbejdelse af en bygge-/designmanual for Psykiatriens særlige behov i de fysiske rammer. Formålet er at skabe et fælles grundlag for bygge- og renoveringsprojekter i RHPs med sikkerhed som et centralt element. Bygge-/designmanualet forventes at være færdig i løbet af efteråret 2025.  | Sker løbende |
| 4 | Alarmgennemgang | Gennemgangen af alle psykiatriens personalealarmsystemer er afsluttet. Der er udarbejdet 32 individuelle alarmrapporter for de respektive afsnit og en opsamlende afsluttende rapport.I gennemgangene er både alarmanlæggenes tekniske status og brugernes adfærd i forhold til alarmanlæggene (test af alarmer, arbejdsgange mv.) undersøgt. De overordnede konklusioner vedrørende alarmanlæggenes tekniske forhold er, at der er behov for udskiftning af 5 alarmanlæg i løbet af de kommende 2 år. Derudover er der en række alarmanlæg der har behov for udskiftning af komponenter samt opdateringer, hvilket vil bevirke en fremtidssikring og levetidsforlængelse af eksisterende anlæg. Udskiftninger finansieres gennem overført mindreforbrug for 2024 og alarmpuljen på anlægsbudgettet.De overordnede konklusioner vedrørende brugeradfærd på baggrund af alarmgennemgangene er, at på stort set alle ambulatorier og døgnafsnit er der mangelfuld brugervejledning og undervisning af personalet. Særligt manglende test af alarmsendere udgør en risiko for personalets sikkerhed.På baggrund af ovenstående anbefales det i den afsluttende rapport at:- Psykiatrien udskifter komponenter og opdateringer i eksisterende alarmanlæg der har behov for dette- Psykiatrien udskifter de fem mest kritiske alarmanlæg- Der udpeges en alarmansvarlig for hvert center som sikrer implementering af ” Retningslinjer for alarmanlæg til medarbejderne” og som er den primære ansvarlig for dialogen mellem bruger, Center for Ejendomme og leverandørenPå nuværende tidspunkt er følgende igangsat:- Der er indhentet tilbud på udskiftning af komponenter og opdatering for relevante anlæg. Center for Ejendomme er påbegyndt indkøb- Der pågår dialog med CEJ om indkøb og udbud ift. udskiftning af alarmanlæg.  | Gennemført |
| 5 | Samlet placering af samtalerum og to udgange i ambulatorier | Pilotprojektet vedrørende indretning efter nye principper fokuserer på etablering af adskilte patient- og personaleområder samt oprettelse af retrætedøre i en eksisterende bygning. Som en del af projektet er der blevet afholdt brugermøder, hvor medarbejdere har bidraget med input og ønsker til indretningen. På baggrund af disse møder er der udarbejdet en plantegning for ét af ambulatorierne i bygningen.Ombygninger indebærer betydelige omkostninger afhængig af bygningernes alder/tilstand. Derfor skal udgifter knyttet til enkeltombygninger holdes op mod de omkostninger, der vil være til at sikre en mere sikker og effektiv anvendelse af det samlede bygningsareal. | I gang |
| 6 | Scannere | Psykiatrisk Center Amager har afprøvet håndholdte metaldetektorer i akutmodtagelsen. I januar 2025 blev indsatsen evalueret og på baggrund af den har Psykiatrisk Center Amager valgt at fortsætte arbejdsgang med håndholdte metaldetektorer selvom arbejdsgangen er omstændig og der ikke er garanti for at alle skarpe genstande findes. De andre psykiatriske center i Region Hovedstaden Psykiatri har fået evalueringen til gennemlæsning. Med den nuværende lovgivning, er der ikke et ønske om at implementere håndholdte metaldetektorer. Ønsket er stadig at lovgrundlag ændres, så det bliver muligt at alle skal gå igennem en kropsscanner uden en overlægegodkendelse. Regionsrådsformanden såvel som Danske Regioner skrev i september 2024 til Indenrigs- og Sundhedsministeren. Regionrådsformandens brev samt Indenrigs- og Sundhedsministerens svar ses i bilag.   | Er implementeret |
| 7 | Afprøvning med sikkerhedsassistenter | Der henvises til sag på Social-. og Psykiatriudvalgsmøde d. 24.02.25. Erfaringsopsamling af sikkerhedsassistenter på Brøndbyøstervej er udarbejdet og godkendt af Region Hovedstaden Psykiatri i marts 2025. Erfaringsopsamlingen viser, at sikkerhedsassistenterne har bidraget med at skabe trygge rammer. Afprøvningen var finansieret frem til årsskiftet 2024/25. Region Hovedstadens Psykiatri har imidlertid besluttet at have en sikkerhedsassistent i døgndrift på matriklen til slut april og derefter aften/nat dækning frem til slut august 2025. Baggrunden er et ønske fra centeret om en gradvis udfasning. Siden Handleplanen blev godkendt i marts 2024, er brugen af sikkerhedsassistenter udvidet. Nedenfor kort status på hvor der er sikkerhedsassistenter i dag i Region Hovedstaden Psykiatri. Akutmodtagelser: Siden 1. oktober 2024 har der været sikkerhedsassistenter i de fem store psykiatriske akutmodtagelser døgnet rundt alle ugens syv dage. Psykiatrisk Center Bornholm har fra marts 2025 sikkerhedsassistenter døgnet rundt alle syv dage. **Retspsykiatriske ambulatorier:** Den aktuelle status er, at sikkerhedsvagter er ansat.**Foreløbige erfaringer:**De foreløbige erfaringer med sikkerhedsassistenterne på de fem store akutmodtagelser er positive, men også svære at måle og opgøre. Der er en oplevelse af, at sikkerhedsassistenterne bidrager til større tryghed for både patienter og medarbejdere og til forebyggelse af konflikter. | Er implementeret |
| 8 | Ensartet brug af Forebyggelses- instruktører | Indsatsen vil være fuldt implementeret på det ene Psykiatriske Center, der fik bevilget midler, fra maj måned. På det andet Psykiatriske Center arbejdes der stadig på at få rekrutteret forebyggelsesinstruktører for de (tidsbegrænsede) midler, der blev bevilget politisk (alternativ til frivillige i akutmodtagelser). Derudover arbejdes der med en (fornyet) ensretning af koncept for brugen af forebyggelsesinstruktører. Når indflytningen af sengeafsnit på Ny Psykiatri Bispebjerg etape 2 gennemføres er Region Hovedstaden Psykiatri i mål.  | Delvist |
| 9 | Visitering af psykiatriske patienter | Vejledningen [”Visitering ved akut modtagelse, i ambulatorier og ved indlæggelse i psykiatrien](https://vip.regionh.dk/VIP/Admin/GUI.nsf/Desktop.html?open&openlink=https://vip.regionh.dk/VIP/Slutbruger/Portal.nsf/Main.html?open&unid=XE8BE289B7E2234DDC12580B3005780F7&level=1500&dbpath=/VIP/Redaktoer/1500.nsf/&windowwidth=1100&windowheight=600&windowtitle=S%F8g)” blev revideret i juni 2024 og findes i VIP-portalen og er tilgængelig for personalet.  | Ja |
| 10 | Den gode start på vagten | Der er udarbejdet en politik [”Den gode start på vagten og samarbejdet mellem personale, forvagt og bagvagt i RHP](https://vip.regionh.dk/VIP/Admin/GUI.nsf/Desktop.html?open&openlink=https://vip.regionh.dk/VIP/Slutbruger/Portal.nsf/Main.html?open&unid=XD88600840ABD192FC1258B3C0047BB65&level=1500&dbpath=/VIP/Redaktoer/1500.nsf/&windowwidth=1100&windowheight=600&windowtitle=S%F8g)” med en overordnet ramme for at sikre overdragelse af relevant viden mellem vagtlagene og brugen af bagvagt, som konkretiseres med lokale instrukser. Anbefaling 21 vedr. brug af bagvagt er indarbejdet i denne politik. De psykiatriske centre har udarbejdet lokale instrukser og har implementeret VIP´en.  | Ja  |
| 11 | Retningslinjer for håndtering af våben | Der er udarbejdet et [”Actioncard om håndtering af patienter med våben og farlige genstande](https://intranet.regionh.dk/rhp/organisation/aktuelle-projekter/Tryghed-og-sikkerhed-i-Region-Hovedstadens-Psykiatri/PublishingImages/sider/vejledninger/Actioncard%20om%20h%C3%A5ndtering%20af%20patienter%20med%20v%C3%A5ben%20og%20farlige%20genstande.pdf)” der er sendt ud til alle akutmodtagelser og ambulatorier. Relevante Psykiatriske Centre kender og anvender Action Card. | Ja |
| 12 | Retningslinjer for anmeldelse af vold og trusler | Vejledning ”[Politianmeldelse af lovovertrædelser og håndtering af vold og trusler](https://vip.regionh.dk/VIP/Admin/GUI.nsf/Desktop.html?open&openlink=https://vip.regionh.dk/VIP/Slutbruger/Portal.nsf/Main.html?open&unid=X0D1DB7B428D1E7C6C1257941003609BB&level=1500&dbpath=/VIP/Redaktoer/1500.nsf/&windowwidth=1100&windowheight=600&windowtitle=S%F8g)” er publiceret og tilgængelig i VIP portal | Ja |
| 13 | Deltagelse af to medarbejdere til patientsamtaler | Vejledningen [”Triage af den akutte patient i psykiatrien”](https://vip.regionh.dk/VIP/Admin/GUI.nsf/Desktop.html?open&openlink=https://vip.regionh.dk/VIP/Slutbruger/Portal.nsf/Main.html?open&unid=X5055790AA78FB2C8C125791300783768&level=1500&dbpath=/VIP/Redakto-er/1500.nsf/&windowwidth=1100&windowheight=600&windowtitle=S%F8g) er revideret i VIP-portalen ift., at der er 2 til samtale med en patient i de psykiatriske akutmodtagelser. Det er også blevet konkretiseret, hvornår der skal være to medarbejdere til samtaler med patienter, der er indlagt (ved BVC score 2 eller derover). [”Risikovurdering for vold og aggressioner (BVC)”](https://vip.regionh.dk/VIP/Admin/GUI.nsf/Desktop.html?open&openlink=https://vip.regionh.dk/VIP/Slutbruger/Portal.nsf/Main.html?open&unid=XC36E7F6A9852B106C12579130078588B&level=1500&dbpath=/VIP/Redaktoer/1500.nsf/&windowwidth=1100&windowheight=600&windowtitle=S%F8g) er revideret i VIP-portalen. Anbefaling er implementeret | Ja |
| 14 | Understøttelse afklinisk arbejde med V-RISK-10 | V-RISK-10-vejledningen er revideret i VIP-portalen. Der arbejdes med V-RISK-10 på alle centre og flere steder er den implementeret.  | Ja |
| 15 | Smarttext i handleplan for risikovurderinger | I stedet for en smarttext er det i forbindelse med opdatering af VIP Voldsrisikovurdering V-RISK-10, besluttet at voldsrisiko og håndteringen af denne beskrives i flere dokumenter.   | Ja |
| 16 | Risikovurdering i Sundhedsplatformen | V-RISK-10 er blevet mere synlig i Sundhedsplatformen og fremgår både i storyboard og via psyk-snapshot.Der er udarbejdet en kvikguide [”Voldsrisiko, overblik i SP](https://intranet.regionh.dk/rhp/organisation/sp/Documents/Vejledninger/Voldsrisiko%2C%20overblik%20i%20SP-%20SP-kvikguide.pdf)”, som beskriver, hvordan man hurtigt kan få overblik over voldsrisikoen (inkl. V-RISK-10) i ambulatorier, sengeafsnit og akutmodtagelser.  | Ja |
| 17 | Arbejdsgang for konferering med bagvagt | Brug af bagvagt beskrives i den overordnede politik ”[Den gode start på vagten og samarbejdet mellem personale, forvagt og bagvagt i RHP](https://vip.regionh.dk/VIP/Admin/GUI.nsf/Desktop.html?open&openlink=https://vip.regionh.dk/VIP/Slutbruger/Portal.nsf/Main.html?open&unid=XD88600840ABD192FC1258B3C0047BB65&level=1500&dbpath=/VIP/Redaktoer/1500.nsf/&windowwidth=1100&windowheight=600&windowtitle=S%F8g)”. Se under anbefaling 10.Arbejdsgangen er implementeret på de relevante Psykiatriske Centre | Ja |
| 18 | Kurset ”Forebyggelse og håndtering af konflikter” gøres obligatorisk for flere faggrupper med patientkontakt | Andre faggrupper end hidtil, herunder læger, skal fremadrettet deltage på det obligatoriske kursus i ”Forebyggelse og håndtering af konflikter” fra efteråret 2024. Kurset til servicepersonalet er opdateret, udvidet og udbudt.Kurset til lægesekretærerne er i gang.Antallet af kurser er allerede udvidet, så alle medarbejdergrupper kan komme hurtigt afsted på kurset. | Ja |
| 19 | Vedligeholdelsestræning til flere faggrupper | Nyt fælles koncept for vedligeholdelsestræning er i gang med at blive udviklet og afprøves som pilot hos Psykiatrisk Center København. | I gang |
| 20 | Uddannelse af læger i vagtfunktioner | Om der skal udarbejdes en fælles vejledning i stedet for et kursus, er ved at blive undersøgt, da der ikke er en central vejledning. Der er allerede dokumentsamling til yngre læger. I forbindelse med Psykiatriens introduktion af nye læger, gives der information om VIP-dokumentsamlingen til yngre læge. Derudover får nyansatte læger og psykologer med mindre end 1,5 års Sundhedsplatforms erfaring information om det på Intro til Sundhedsplatformen.  | I gang  |
| 21 | Introduktion til psykopatologi | Introduktionen til psykopatologi har siden august 2024 indgået i kurset ”Godt på vej”, hvor deltagerkredsen er plejepersonale.Derudover er der også indlagt undervisning i psykopatologi hos Børne- og ungdomspsykiatrisk Center samt i kurser, der udbydes til F-ACT for Ikke psykotiske patienter samt kurser udbudt af KAG Skizofreni | Ja |
| 22 | Sikkerhedsspørgsmål i trivselsmålinger | Spørgsmålet ”Føler du dig tryg, når du er på arbejde?” indgår nu i Region Hovedstadens Psykiatris trivselsmåling.  | Ja |
| 23 | Udarbejdelse af fælles instruks med Den Sociale Virksomhed | I samarbejdet med Den Sociale virksomhed og Kriminalforsorgen er der udarbejdet et lommekort om, hvordan vi i Region Hovedstadens Psykiatri tager imod eksterne besøgende såsom botilbud, kriminalforsorgen, håndværkere etc. Derudover har Region Hovedstaden Psykiatri og Den Sociale virksomhed udarbejdet vejledningen ”[Samarbejdet om sikkerhed mellem Region Hovedstadens Psykiatri og Den Sociale Virksomhed](https://vip.regionh.dk/VIP/Admin/GUI.nsf/Desktop.html?open&openlink=https://vip.regionh.dk/VIP/Slutbruger/Portal.nsf/Main.html?open&unid=X8D8F0D07B4B80FECC1258B5B0042E8BB&level=1500&dbpath=/VIP/Redaktoer/1500.nsf/&windowwidth=1100&windowheight=600&windowtitle=S%F8g)”, som kun er målrettet de botilbudsteam, der kommer på Den Sociale Virksomheds botilbud, er blevet revideret. Region Hovedstaden planlægger at kontakte kommunerne i regionen i 2. og 3. kvartal, for at invitere til at indgå samarbejde om fælles sikkerhedsinstruks på de botilbud som Region Hovedstaden Psykiatri kommer på.  | Er implementeret for botilbud under den Sociale Virksomhed. Inviteres til samarbejde med kommunale og private botilbud |